./data/phi0474/phi056/phi0474.phi056.perseus-lat1.xml
M. Tullius Cicero
fac, quaeso, qui ego sum esse te estne aut tui pudoris aut nostri primum rogare de die,deinde plus annua postulare? sed essent, mi Galle, omnia facilia, si et ea mercatus esses quae ego desiderabam et ad eam summam quam volueram   ac tamen ista ipsa, quae te emisse scribis, non solum rata mihi erunt sed etiam grata; plane enim intellego te non modo studio sed etiam amore usum, quae te delectarint, hominem, ut ego semper iudicavi, in omni iudicio elegantissimum, quae me digna putaris, coemisse